|  |  |  |
| --- | --- | --- |
|  | **Татарстан Республикасы Адвокатлар палатасы квалификация комиссиясе әгъзалары** – **Татарстан Республикасы Дәүләт Советы вәкилләре турында** |  |

*(Законның исеме 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

**ТАТАРСТАН РЕСПУБЛИКАСЫ ЗАКОНЫ**

|  |
| --- |
| Татарстан Республикасы Дәүләт Советы тарафыннан 2002 елның 24 декабрендә кабул ителде |

*(2007 елның 26 октябрендәге 42-ТРЗ номерлы, 2023 елның 2 ноябрендәге 104-ТРЗ номерлы Татарстан Республикасы законнары редакциясендә)*

Әлеге Закон Татарстан Республикасы Адвокатлар палатасы квалификация комиссиясе составына Татарстан Республикасы Дәүләт Советы вәкилләрен сайлау тәртибен һәм аларга куела торган таләпләрне билгели. *(Преамбула 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

1 статья. **Татарстан Республикасы Адвокатлар палатасы квалификация комиссиясе** *(статьяның исеме 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

1. Татарстан Республикасы Адвокатлар палатасы квалификация комиссиясе адвокат статусын алуга дәгъва белдергән затлардан квалификация имтиханнарын кабул итү өчен, шулай ук адвокатларның гамәл кылуларына (гамәл кылмавына) карата шикаятьләрне карау өчен төзелә. *(беренче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

2. Әлеге Законда билгеләнгән тәртиптә сайланган Татарстан Республикасы Дәүләт Советы вәкилләре Татарстан Республикасы Адвокатлар палатасы квалификация комиссиясе әгъзалары (алга таба – квалификация комиссиясе әгъзалары) булалар һәм үзләренә йөкләнгән бурычларны башкаралар. *(икенче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

2 статья. **Квалификация комиссиясе әгъзаларына белдерелүче таләпләр**

30 яшькә җиткән, югары юридик белеме булган, яраксыз гамәлләр кылмаган, дәүләт яисә муниципаль эш урыннарын биләмәгән, дәүләт хезмәтендә яисә муниципаль хезмәттә тормаган Россия Федерациясе гражданнары квалификация комиссиясе әгъзалары булырга мөмкин.

3 статья. **Квалификация комиссиясе әгъзаларын сайлау**

1. Квалификация комиссиясе әгъзалары Татарстан Республикасы Дәүләт Советының шул профильдәге комитеты тәкъдиме буенча Татарстан Республикасы Адвокатлар палатасы квалификация комиссиясе вәкаләтләре гамәлдә булган чорга Татарстан Республикасы Дәүләт Советы тарафыннан сайлана. *(беренче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

2. Квалификация комиссиясе әгъзалары урынына кандидатларны Татарстан Республикасы Дәүләт Советында тәкъдим итү өчен алдан сайлап алу Татарстан Республикасы Дәүләт Советы раслый торган тәртиптә гамәлгә ашырыла.

3. Квалификация комиссиясе әгъзасын сайлау турында Татарстан Республикасы Дәүләт Советы хәл итүе карар рәвешендә рәсмиләштерелә.

4. Татарстан Республикасы Дәүләт Советы карары Татарстан Республикасы Адвокатлар палатасы квалификация комиссиясе Рәисенә квалификация комиссиясе әгъзасын сайлаганнан соң биш көннән дә соңга калмыйча җибәрелә. *(Дүртенче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

4 статья. Квалификация комиссиясе әгъзасының вәкаләтләрен вакытыннан алда туктату тәртибе

1. Квалификация комиссиясе әгъзасы вәкаләтләре вакытыннан алда түбәндәге очракларда туктатыла:

а) үз вәкаләтләрен туктату турында квалификация әгъзасының язма гаризасы булганда;

б) дәүләт хезмәтенә яисә муниципаль хезмәткә кергәндә, шулай ук дәүләт вазыйфасын яисә муниципаль вазыйфа биләгәндә;

в) квалификация комиссиясе әгъзасының Россия Федерациясе гражданлыгы туктатылганда; *(«в» пункты* *2023 елның 2 ноябрендәге   
104-ТРЗ номерлы Татарстан Республикасы Законы редакциясендә)*

г) квалификация комиссиясе әгъзасы булып торган затка карата судның гаепләү карары үз көченә кергәндә;

д) квалификация комиссиясе әгъзасының хезмәткә сәләте чикле булуын йә аның хезмәткә сәләтсез булуын тану турындагы суд карары закон көченә кергәндә;

е) квалификация комиссиясе әгъзасы хәбәрсез югалган дип танылганда, йә ул закон көченә кергән суд карары нигезендә вафат булган дип игълан ителгәндә;

ж) квалификация комиссиясе әгъзасы үлгәндә.

*(беренче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

2. Квалификация комиссиясе әгъзасы вәкаләтләре, ул абруен төшерер-лек гамәлләр кылган, шулай ук квалификация комиссиясе әгъзасы вазыйфаларын даими рәвештә үтәмәгән очракта, аны сайлаган орган тарафыннан вакытыннан алда туктатылырга мөмкин. *(икенче өлеш 2007 елның 26 октябрендәге 42-ТРЗ номерлы Татарстан Республикасы Законы редакциясендә)*

3. Квалификация комиссиясе әгъзасы вәкаләтләрен вакытыннан алда туктату турындагы карарны кабул итү әлеге Законда билгеләнгән тәртиптә Татарстан Республикасы Дәүләт Советы тарафыннан яңа кандидатура сайлау өчен нигез була.

5 статья. **Әлеге Законның үз көченә керүе**

Әлеге Закон рәсми басылып чыккан көненнән үз көченә керә.

|  |  |
| --- | --- |
| Татарстан Республикасы  Президенты | М.Ш.Шәймиев |

Казан, Кремль

2003 елның 11 гыйнвары

№ 2-ТРЗ